******

**ΕL**

Ευρωπαϊκή Οικονομική και Κοινωνική Επιτροπή

**Δήλωση περί προστασίας της ιδιωτικής ζωής: Αίτηση πρόσβασης σε έγγραφα**

Ο [κανονισμός (ΕΕ) 2018/1725](https://eur-lex.europa.eu/legal-content/EL/TXT/PDF/?uri=CELEX:32018R1725&from=EN) ισχύει για την επεξεργασία των δεδομένων προσωπικού χαρακτήρα που συλλέγονται υπό τη μορφή αίτησης για την πρόσβαση σε έγγραφα.

1. **Ποιος είναι αρμόδιος για την επεξεργασία των δεδομένων προσωπικού χαρακτήρα;**

Η Ευρωπαϊκή Οικονομική και Κοινωνική Επιτροπή είναι αρμόδια (ως ελέγκτρια) για την επεξεργασία των δεδομένων προσωπικού χαρακτήρα.

Η υπηρεσία που είναι αρμόδια για την επεξεργασία είναι η Υπηρεσία Αλληλογραφίας/Αρχείων της ΕΟΚΕ - ηλεκτρονική διεύθυνση: courrierarchivesCESE@eesc.europa.eu.

1. **Ποιος είναι ο σκοπός της επεξεργασίας των εν λόγω δεδομένων;**

Τα προσωπικά σας δεδομένα θα υποβληθούν σε επεξεργασία προκειμένου να λάβετε απάντηση στην αίτησή σας.

1. **Ποια είναι η νομική βάση της επεξεργασίας;**

Η νομική βάση για την επεξεργασία των προσωπικών σας δεδομένων είναι το άρθρο 5 στοιχείο β) του κανονισμού (ΕΕ) 2018/1725, δεδομένου ότι η επεξεργασία είναι απαραίτητη για τη συμμόρφωση με μια νομική υποχρέωση την οποία υπέχει ο υπεύθυνος επεξεργασίας.

1. **Ποια δεδομένα προσωπικού χαρακτήρα υπόκεινται σε επεξεργασία;**

Τα προσωπικά δεδομένα που υπόκεινται σε επεξεργασία είναι: όνομα, επώνυμο, οργάνωση, ταχυδρομική διεύθυνση, τηλέφωνο και διεύθυνση ηλεκτρονικού ταχυδρομείου.

1. **Ποιοι είναι οι αποδέκτες ή οι κατηγορίες αποδεκτών των δεδομένων προσωπικού χαρακτήρα;**

Τα προσωπικά σας δεδομένα είναι προσβάσιμα μόνο σε περιορισμένο αριθμό υπαλλήλων που εργάζονται στις αρμόδιες υπηρεσίες της ΕΟΚΕ, με σκοπό την παροχή κατάλληλης απάντησης ανάλογα με τη φύση της αίτησης.

1. **Τα δεδομένα προσωπικού χαρακτήρα διαβιβάζονται σε τρίτη χώρα (μη κράτος μέλος της ΕΕ) ή σε κάποιον διεθνή οργανισμό;**

Όχι, τα δεδομένα σας δεν διαβιβάζονται σε καμία τρίτη χώρα ή σε διεθνή οργανισμό.

1. **Πώς μπορείτε να ασκήσετε τα σχετικά δικαιώματά σας;**

Έχετε το δικαίωμα να ζητήσετε πρόσβαση στα προσωπικά σας δεδομένα. Έχετε επίσης το δικαίωμα να ζητήσετε τη διόρθωση, τη διαγραφή ή τον περιορισμό της επεξεργασίας των προσωπικών σας δεδομένων.

Μπορείτε να απευθύνετε τα ερωτήματά σας στην ηλεκτρονική διεύθυνση (courrierarchivesCESE@eesc.europa.eu). Το ερώτημά σας θα απαντάται εντός 30 ημερών.

Έχετε δικαίωμα προσφυγής στον Ευρωπαίο Επόπτη Προστασίας Δεδομένων (edps@edps.europa.eu), εάν κρίνετε ότι —δυνάμει του κανονισμού (ΕΕ) 2018/1725 — υφίσταται παραβίαση των δικαιωμάτων σας εξαιτίας της επεξεργασίας των δεδομένων σας από την ΕΟΚΕ.

1. **Για ποιο χρονικό διάστημα διατηρούνται τα δεδομένα προσωπικού χαρακτήρα;**

Τα προσωπικά σας δεδομένα διατηρούνται για μέγιστη περίοδο δύο ετών (προθεσμία υποβολής καταγγελίας στον Διαμεσολαβητή) ή, ανάλογα με την περίπτωση, στο τέλος διοικητικής ή δικαστικής διαδικασίας. Μετά την περίοδο αυτή, θα φυλάσσονται μόνο ανώνυμα δεδομένα για στατιστικούς και ιστορικούς σκοπούς.

1. **Τα δεδομένα προσωπικού χαρακτήρα που συλλέγονται χρησιμοποιούνται για την αυτοματοποιημένη λήψη αποφάσεων, συμπεριλαμβανομένης της κατάρτισης προφίλ;**

Όχι, τα προσωπικά σας δεδομένα δεν θα χρησιμοποιηθούν για αυτοματοποιημένη λήψη αποφάσεων.

1. **Τα δεδομένα προσωπικού χαρακτήρα θα υπόκεινται σε περαιτέρω επεξεργασία για σκοπό άλλο από εκείνον για τον οποίο συλλέχθηκαν;**

Όχι, τα δεδομένα σας δεν υποβάλλονται σε επεξεργασία για διαφορετικούς σκοπούς.

1. **Με ποιον μπορείτε να επικοινωνείτε για να διατυπώσετε τυχόν απορίες ή παράπονα;**

Για τυχόν ερωτήσεις σχετικές με την επεξεργασία των προσωπικών σας δεδομένων, μπορείτε να επικοινωνείτε με τη μονάδα που είναι αρμόδια για την επεξεργασία δεδομένων προσωπικού χαρακτήρα (courrierarchivesCESE@eesc.europa.eu). Μπορείτε, επίσης να επικοινωνείτε ανά πάσα στιγμή με τον υπεύθυνο προστασίας δεδομένων της ΕΟΚΕ (data.protection@eesc.europa.eu) και/ή τον Ευρωπαίο Επόπτη Προστασίας Δεδομένων (edps@edps.europa.eu).

\_\_\_\_\_\_\_\_\_\_\_\_\_